## Odluka o Stručnoj službi Hrvatskoga sabora

### NN 94/2001 (30.10.2001.), Odluka o Stručnoj službi Hrvatskoga sabora

# HRVATSKI SABOR

1591

Na teme­­­­lju članka 124. i 271. Poslovnika Hrvatskoga sabora (»Narodne
novine«, br. 71/00., 129/00. i 9/01. – pročišćeni tekst), Hrvatski sabor na
sjednici 26. listopada 2001. donio je

## ODLUKU

### O STRUČNOJ SLUŽBI HRVATSKOGA SABORA

I.

Ovom Odlukom osniva se i ustrojava Stručna služba Hrvat­skoga sabora (u
da­­­­lj­­­­njem tekstu: Stručna služba).

II.

Stručna služba obav­­­­lja stručne, analitičke, administrativne,
sigurnosne, tehničke i druge poslove u svezi s radom Hrvatskoga sabora (u da­­­­lj­­­­njem
tekstu: Sabor), a posebice poslove u svezi sa saziva­­­­njem i održava­­­­njem
sjednica Sabora, ­­­­nje­govih radnih tijela i klubova zastupnika, izrade
nacrta akata, zak­­­­ljučaka, izvješća i zapisnika, stručne obrade materijala i
prijedloga akata upućenih Saboru glede ­­­­njihove usklađenosti s Ustavom i
pravnim sustavom Republike Hrvatske te stručne obrade akata donijetih na
sjednicama Sabora radi ­­­­njihove objave u »Narodnim novinama« ili upućiva­­­­nja
tijelima državne vlasti.

Stručna služba obav­­­­lja poslove iz stavka 1. ove točke i za potrebe
izaslanstva Sabora u međunarodnim tijelima i organizacijama, kao i poslove protokola
u svezi s realizacijom programa aktivnosti predsjednika i potpredsjednika
Sabora te predsjednike radnih tijela Sabora u svezi s prijamom dele­gacija,
odnosno izaslanstva stranih parlamenata, međunarodnih tijela i organizacija.

Za obav­­­­lja­­­­nje određenih poslova iz stavka 1. ove točke Sabor može
imati i zajedničke stručne službe s Uredom Predsjednika Republike Hrvatske i
Vladom Republike Hrvatske. Aktom o osniva­­­­nju zajedničke službe uređuje se
ustroj, način i djelokrug rada, te odgovornost za izvršava­­­­nje poslova.

III.

Poslove i zadaće Stručne službe
obav­­­­ljaju državni službenici i namještenici raspoređeni na radna mjesta u
skladu sa zakonom, ovom Odlukom i Pravilnikom o unutar­­­­njem redu Stručne službe.

Stručna služba ustrojava se kao:

1. Tajništvo Sabora,

2. Ured predsjednika Sabora,

3. Ured potpredsjednika
Sabora,

4. Ured za protokol Sabora,

5. Služba radnih tijela
Sabora.

IV.

U Tajništvu Sabora
ustrojavaju se zasebne jedinice:

1. Služba za pripremu i
obradu sjednica Sabora

2. Služba za pripremu akata
Sabora za objavu,

3. Služba za radno-pravne
poslove,

4. Služba za odnose s javnošću,

5.
Informacijsko-dokumentacijska služba, istraživa­­­­nje i informacijska mreža,

6. K­­­­njižnica,

7. Služba za opće poslove,

8. Straža.

*Služba za pripremu i obradu sjednica Sabora* obav­­­­lja struč­ne,
administrativne i druge poslove u pripremi i organizaciji sjednica Sabora,
skrbi o osigurava­­­­nju materijala za raspravu na sjednicama Sabora i
sjednicama radnih tijela te upućiva­­­­nju materijala zastupnicima, priprema
zak­­­­ljučke, odluke i druge akte koje donosi Sabor.

*Služba za pripremu akata Sabora za objavu* priprema zakone, odluke i
druge akte, izglasane na sjednicama Sabora, za objavu u »Narodnim novinama«,
uređujući tekst zakona prema izglasanim ili prihvaćenim amandmanima te obav­­­­lja
korekturu i lekturu teksta zakona i drugih akata.

*Služba za radno-pravne
poslove* obav­­­­lja stručne, upravne i administrativne poslove iz djelokruga
radno-pravnih poslova za zastupnike u Saboru i državne službenike i namještenike
u Stručnoj službi Sabora.

*Služba za odnose s javnošću* obav­­­­lja stručne
i druge poslove u svezi s obavješćiva­­­­njem javnosti o radu Sabora i ­­­­nje­govih
radnih tijela, organizira konferencije za tisak, priprema i izdaje glasilo
Sabora te povremene i stalne publikacije o radu Sabora, organizira i prima
posjete građana radi razgledava­­­­nja zgrade Sabora.

*Informacijsko-dokumentacijska
služba, istraživa­­­­nje i informacijska mreža* obav­­­­lja stručne poslove
u svezi s obradom dokumenata o kojima se rasprav­­­­lja u Saboru radi dava­­­­nja
informacija zastupnicima. U Službi se obav­­­­ljaju stručni poslovi u svezi s
održa­va­­­­njem i ažurira­­­­njem informacija i dokumenata u elektro­ničkom
obliku na Intranet i Internet stranice Sabora te osiguravaju istraživačke i
referentne informacije.

*K­­­­njižnica* skrbi o k­­­­njižnom
fondu Sabora, obav­­­­lja poslove selekcije, nabave, obrade i dava­­­­nja na
korište­­­­nje k­­­­njižne građe, i s ­­­­njima povezane sve dodatne poslove,
kao što su izrada kataloga, pruža­­­­nje faktografskih i referalnih
informacija, obavijesti o k­­­­nji­žnom fondu, izrada biltena prinova,
bibliografija, tezaurusa i sličnog.

*Služba za opće poslove* obav­lja poslove
financijsko-materijalnog poslova­nja i nabave, poslove investicijskog i tekuće­g
održava­nja objekata, inventara, opreme te rukova­nja imovinom, poslove prijema
i otpreme pošte, pismohrane, prijepisa i tiskare. Služba skrbi o poslovima
telekomunikacija, informatike, elektronike, audio i videotehnike. U Službi se
obav­ljaju i poslovi autoprijevoza, pruža­nja ugostite­ljskih usluga te drugi
poslovi od značaja za rad Sabora, a po nalogu tajnika Sabora.

*Straža* obav­lja poslove
nadzora ulaska osoba, robe i vozila te poslove održava­nja reda i mira u objektima
Sabora kao i druge poslove od značaja za sigurnost osoba i imovine u tim
objektima, a položaj i ovlasti Straže uređuju se posebnim zakonom koje­ga će
prijedlog utvrditi Predsjedništvo Sabora.

V.

*Ured predsjednika Sabora* obav­lja
savjetodavne, analitičke, administrativne, protokolarne i druge stručne poslove
za potrebe predsjednika Sabora, a osobito priprema stručnu obradu materijala za
sudjelova­nje predsjednika u radu Sabora, priprema sastanke predsjednika i izrađuje
bi­lješke s tih sastanaka te obav­lja druge poslove po nalogu predsjednika
Sabora.

VI.

*Ured potpredsjednika Sabora* obav­lja savjetodavne, administrativne i
druge stručne poslove za potrebe potpredsjednika Sabora, a osobito priprema
stručnu obradu materijala za sudjelova­nje potpredsjednika u radu Sabora,
priprema sastanke potpred­sjednika i izrađuje bi­lješke s tih sastanaka te obav­lja
druge poslove po nalogu potpredsjednika Sabora.

VII.

*Ured za protokol Sabora* obav­lja stručne,
organizacijske i tehničke poslove protokola za potrebe Sabora, posebno za pred­sjednika
i potpredsjednike Hrvatskoga sabora te predsjednike radnih tijela Sabora u
svezi s prijamom dele­gacija, odnosno izaslanstava stranih parlamenata, međunarodnih
tijela i organizacija.

Ured provodi aktivnosti
vezane za službene posjete i putova­nja navedenih dužnosnika, osmiš­ljava i
prikup­lja podatke i priprema kalendar posjeta i putova­nja, predlaže plan
sredstava i troš­kova putova­nja u inozemstvo i stranih posjeta iz inozemstva,
skrbi o osigura­nju prijevoza za strana izaslanstva, osmiš­ljava poklone za
strane dužnosnike, vodi evidenciju prim­ljenih poklona, vodi evidenciju troškova
svih putova­nja i reprezentacija i o tome izra­đu­je izvješća za Predsjedništvo
Sabora te obav­lja druge poslove vezane za posjete i putova­nja.

Ured obav­lja i poslove
ceremonijala posebnih svečanih i drugih prigoda od značaja za Republiku
Hrvatsku koje se održavaju u zgradi Sabora ili na drugim lokacijama, a u kojima
sudjeluju predsjednik Sabora i potpredsjednici Sabora.

VIII.

*Služba radnih tijela Sabora* obav­lja stručne
i administrativne poslove za predsjednike radnih tijela, radna tijela i
pododbore radnih tijela odnosno radne skupine ako ih radno tijelo osnuje.

IX.

U Stručnoj službi radnih
tijela Sabora može se osnovati ured za jedno ili više radnih tijela.

Odluku o osniva­nju ureda iz
stavka 1. ove točke, na prijed­log tajnika Sabora i predsjednika radnog tijela,
odnosno predsjednika radnih tijela te uz prethodno miš­lje­nje radnih tijela za
čije se potrebe ured osniva, donosi Predsjedništvo Sabora.

X.

Tajnik Hrvatskoga sabora u
odnosu na Stručnu službu ima pravo i ovlasti čelnika tijela državne uprave.

Tajnik Sabora ima zamjenika.

Zamjenik tajnika Sabora zamje­njuje
tajnika u slučaju nje­­gove odsutnosti ili spriječenosti.

Imenova­nje i razrješe­nje
tajnika i zamjenika tajnika Sabora uređuje se Poslovnikom Sabora.

XI.

Tajnik Sabora može imati jednog ili više pomoćnika.

XII.

Radom unutar­njih ustrojstvenih jedinica Stručne službe neposredno uprav­ljaju:

1. Tajništvom Sabora – tajnik Sabora,

2. Uredom predsjednika Sabora – predsjednik ureda – tajnik,

3. Uredom potpredsjednika Sabora – predstojnik ureda – tajnik,

4. Uredom za protokol Sabora-predstojnik ureda,

5. Službom u Tajništvu Sabora – vodite­lj službe,

6. Uredom u Stručnoj službi – vodite­lj ureda,

7. Stražom – zapovjednik straže.

XIII.

Državni službenici i namještenici u Stručnu službu primaju se i raspoređuju
na radna mjesta utvrđena Pravilnikom o unutar­njem redu Stručne službe.

Pravilnikom iz stavka 1. ove
točke utvrđuju se radna mjesta, opis poslova koji se obav­ljaju na radnim
mjestima, stručni i drugi uvjeti za raspored na radna mjesta, radna mjesta s
posebnim uvjetima rada, broj potrebnih službenika i namještenika, te druga pita­nja
značajna za rad Stručne službe koja nisu uređena zakonom ili ovom Odlukom.

Pravilnikom iz stavka 1. ove
točke pobliže se uređuju i druga pita­nja u skladu sa zakonom, općim propisima,
kolektivnim ugovorima i ovom Odlukom.

Tajnik Sabora raspoređuje državne
službenike i namještenike na radna mjesta utvrđena Pravilnikom o unutar­njem
redu Stručne službe.

XIV.

Pravilnik o unutar­njem redu
Stručne službe donosi tajnik Sabora uz prethodno miš­lje­nje Predsjedništva
Sabora.

Pravilnik iz stavka 1. ove točke
dostav­lja se ministarstvu nadležnom za poslove opće uprave.

Služba za radno-pravne
poslove dužna je državne službenike i namještenike upoznati sa sadržajem
Pravilnika iz stavka 1. ove točke na način utvrđen općim propisima o radu.

XV.

Tajnik Sabora donijet će
Pravilnik iz točke XIV. u roku od 30 dana od dana stupa­nja na snagu ove
Odluke.

Tajnik Sabora donijet će u
roku od 30 dana od stupa­nja na snagu Pravilnika iz točke XIV. ove Odluke, rješe­nja
o rasporedu državnih službenika i namještenika na radna mjesta u Stručnoj službi.

Na neraspoređene državne službenike
i namještenike primje­njuju se odredbe Zakona o državnim službenicima i namješteni­cima
(»Narodne novine«, br. 27/01.).

XVI.

Danom stupa­nja na snagu ove
Odluke prestaje važiti Odluka o Stručnoj službi Sabora Republike Hrvatske
(»Narodne novine«, br. 11/96.).

Ova Odluka stupa na snagu
danom donoše­nja, a objavit će se u »Narodnim novinama«.

Klasa: 021-11/00-01/02
Zagreb, 26. listopada 2001.

HRVATSKI SABOR

Predsjednik
Hrvatskoga sabora **Zlatko Tomčić,** v. r.

Odluka, NN 94/2001-1591